**Yerli İcra Hakimiyyətinin**

**İctimai-siyasi və humanitar məsələlər şöbəsinin**

**Ə S A S N A M Ə S İ**

**I . Ümumi müddəalar**

**1.** Yerli İcra Hakimiyyətinin struktur vahidi olan İctimai-siyasi və humanitar məsələlər şöbəsi (bundan sonra şöbə) siyasi partiyalar, dini qurumlar, qeyri-hökumət təşkilatları, təhsil, səhiyyə və mədəniyyət müəssisələri, turizm müəssisələri, kütləvi informasiya vasitələri ilə əlaqələrin qurulmasının, əhalinin sağlamlığının qorunması, ideoloji siyasi işin səmərəliyinin və demokratik dəyərlərin daha da inkişaf etməsinin təşkili işini həyata keçirir;

**2.**  Şöbə öz fəaliyyətində Azərbaycan Respublikasının qanunlarını, Azərbaycan Respublikasının Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikasının Yerli İcra hakimiyyətləri haqqında Əsasnaməni, İcra Hakimiyyəti başçısının qərarlarını, əmrlərini, sərəncamlarını, bu əsasnaməni və digər hüquqi aktları rəhbər tutur;

**3.** Şöbə öz vəzifələrini yerinə yetirərkən və hüquqlarını həyata keçirərkən Yerli

İcra Hakimiyyətinin digər struktur vahidləri ilə qarşılıqlı əlaqədə fəaliyyət göstərir.

**II. Şöbənin fəaliyyət istiqamətləri**

**2.** Şöbənin fəaliyyət istiqamətləri aşağıdakılardır:

**2.1.** Müvafiq sahədə İctimai-siyasi və humanitar siyasətin formalaşmasında iştirak edir və bu siyasətin həyata keçirilməsini təmin edir;

**2.3.** Qanunvericiliklə müəyyən edilmiş digər istiqamətlərdə fəaliyyət göstərir.

**III. Şöbənin vəzifələri**

**3.** Şöbə bu Əsasnamə ilə müəyyən edilmiş fəaliyyət istiqamətlərinə uyğun olaraq aşağıdakı vəzifələri yerinə yetirir:

**3.1.** Rayon ərazisində fəaliyyət göstərən kütləvi informasiya vasitələri, siyasi partiyalar, dini qurumlar və qeyri-hökumət təşkilatları ilə əlaqələr qurmaq və müvafiq işin aparılması, təhsil sisteminin inkişafını təmin edən dövlət proqramlarının layihələrinə dair rayon icra hakimiyyəti başçısına təkliflər vermək və proqramın həyata keçirilməsinə nəzarət etmək, rayonun ictimai-siyasi və humanitar vəziyyətini təhlil edərək müvafiq təkliflər hazırlamaq və aidiyyatı mərkəzi icra hakimiyyəti orqanlarına təqdim etmək;

**3.2.** Rayonun ərazisində vətəndaşların təhsil almaq hüquqlarının həyata keçirilməsi istiqamətində işlər aparmaq, məktəbdənkənar təhsil müəssisələrinin, uşaq evlərinin, uşaq, gənclər və elmi-maarifçilik təşkilatlarının işinə kömək göstərmək, məktəbəqədər (həmçinin uşaq evlərində), ümumi, məktəbdənkənar, ilk peşə-ixtisas, orta ixtisas, əlavə təhsilin inkişafı və icbari ümumi orta təhsilin təşkili üçün təkliflər vermək;

**3.4.** Rayon ərazisindəuşaqların təhsilə cəlb edilməsi haqqında məlumatların toplanması və təhlili işini təşkil etmək, əhalinin təhsil müəssisələrinə tələbatını müəyyənləşdirmək, təhsildən kənarda qalanların təhsilə cəlb edilmısi istiqamətində təkliflər hazırlamaq, təhsilin inkişaf səviyyəsi barədə əhalinin məlumatlandırılması işini təşkil etmək, dövlət təhsil müəssisələri şəbəkəsinin inkişafına dair təklifləri rayon icra hakimiyyətinin başçısına təqdim etmək;

**3.6.** Rayon ərazisində uşaq və gənclərin ictimai birliklərinin fəaliyyətini dəstəkləmək, gənclər təşkilatları tərəfindən yaradıcılıq tədbirlərinin keçirilməsinə kömək göstərmək;

**3.7.** Rayonun ərazisində mədəniyyət sahəsində dövlət siyasətinin həyata keçirilməsinə nəzarət etmək, mədəniyyət sahəsinin inkişafının təhlili və proqnozlaşdırılması işini təşkil etmək, mədəniyyət xidmətinin səviyyəsinin yüksəldilməsi istiqamətində tədbirlər görmək, mədəniyyət və incəsənətin inkişafına dair dövlət proqramlarının layihələrinə dair təkliflər vermək və həmin proqramların rayon ərazisində icrasını təmin etmək, müvafiq təklifləri rayon icra hakimiyyətinin başçısına təqdim etmək;

**3.8.** Rayon ərazisində dövlət mədəniyyət müəssisələrinin inkişafına və digər mədəniyyət müəssisələrinin fəaliyyətinə kömək göstərmək, tarix, mədəniyyət, təbiət və mədəni irs obyektlərinin qorunması və mədəni-maarif idarələrinin işini təşkil etmək, kitabxana xidmətinin təşkilinə nəzarət etməyi həyata keçirmək;

**3.9.** Rayon ərazisində turizm və istirahət obyektlərinin fəaliyyətinin dəstəklənməsi və turizmin inkişafı sahəsində dövlət siyasətinin həyat keçirilməsi sahəsində rayon icra hakimiyyəti başçısının tapşırıqlarına nəzarət etmək;

**3.10.** Rayonda dini qurumların işini diqqət mərkəzində saxlamaq, dini durumun sabitliyini və dini etiqad azadlığı sahəsində Azərbaycan Respublikasının Konstitusiyası prinsiplərinin qorunmasının təmin edilməsi, qeyri-ənənəvi destruktiv təriqətlərə və dini cərəyanlara qarşı müvafiq qurumlarla birlikdə sistemli işin təşkil edilməsi, dini təyinatlı ədəbiyyatın, əşyaların və dini məzmunlu başqa məlumat materiallarının ixtisaslaşdırılmış satış məntəqələrindən kənarda satışının, əcnəbilər və vətəndaşlığı olmayan şəxslər tərəfindən dini təbliğat aparılmasının qarşısının alınması istiqamətində təklifləri rayon icra hakimiyyətinin başçısına təqdim etmək;

**3.11.** Rayon ərazisində yaşayanların sağlamlığının qorunması hüququnun həyata keçirilməsinə kömək göstərmək, qanvermə hərəkatının və sağlam həyat tərzinin təbliği istiqamətində tədbirlər görmək, əhalinin sağlamlığının qorunması üzrə dövlət proqramlarının rayon ərazisində icrasına nəzarət etmək;

* 1. Rayon ərazisində narkomanlığa qarşı profilaktik tədbirlərin həyata keçirilməsinə kömək göstərmək;

 **IV. Şöbənin hüquqları**

**4**. Şöbə bu Əsasnamə ilə müəyyən edilmiş fəaliyyət istiqamətlərinə uyğun olaraq aşağıdakı vəzifələri yerinə yetirir:

**4.1** Yerli İcra Hakimiyyətininkütləvi informasiya vasitələri, siyasi partiyalar, dini qurumlar və qeyri-hökümət təşkilatları ilə qarşılıqlı fəaliyyətini təmin etmək;

**4.2** Rayon ərazisində sakinlərin asudə vaxtının təşkili və mədəniyyət təşkilatları tərəfindən xidmətlərin göstərilməsi üçün şərait yaratmaq;

**4.3** Mədəniyyətin və incəsənətin inkişafına dair icra başçısına təkliflər verir və həmin proqramların müvafiq ərazidə icrasına nəzarət etmək;

**4.4** Rayonun inkişaf meyllərinin müəyyənləşdirilməsi işinə qeyri-hökümət təşkilatlarını qarşılıqlı razılaşma əsasında cəlb etmək;

**4.5** Dövlətin ümummilli strateji siyasətinə uyğun olaraq dövlət qulluqçuları, ictimai təşkilatlar və siyasi partiyaların, fəalları, rayon ərazisində yerləşən müxtəlif müəssisələrin, idarələrin kollektivləri və gənclər arasında müvafiq siyasi maarifləndirmə işinin aparılmasını təşkil etmək;

**4.6** Vətəndaşların sağlamlığının qorunması hüququnun həyata keçirilməsinə köməklik göstərilməsi və sağlam həyat tərzinin təbliği istiqamətində işlər aparmaq;

**4.7**  Rayon ərazisində tibb müəssisələri tərəfindən əhaliyə xidmətlərin, o cümlədən təcili tibbi xidmətin göstərilməsini, əhalinin sağlamlıq durumunu və digər göstəriciləri əks etdirən statistik məlumatları təhlil etmək;

**4.8** Rayonun inkişaf meyllərinin müəyyənləşdirilməsi işinə qeyri-hökümət təşkilatlarını qarşılıqlı razılaşma əsasında cəlb etmək;

**4.9** Sosial və iqtisadi məsələlərə həsr olunmuş toplantılarda və mədəniyyət sahələri üzrə ictimai maraq doğuran məsələlərin müzakirəsində kütləvi informasiya vasitələrinin, siyasi partiyaların, dini qurumların və qeyri-hökumət təşkilatlarının iştirakını təmin etmək;

**4.10.** Rayon ərazisində turizmin inkişafı məqsədilə digər müvafiq tədbirləri həyata

keçirmək.

**V.Şöbənin fəaliyyətinin təşkili**

**5.** Şöbənin işçilərinin sayı Yerli İcra Hakimiyyətləri haqqında Əsasnaməyə əsasən müəyyən edilir;

**5.1.** Şöbənin fəaliyyətinə “Dövlət qulluğu haqqında” Azərbaycan Respublikası

 Qanununa müvafiq olaraq Yerli İcra Hakimiyyəti başçısı tərəfindən vəzifəyə təyin və vəzifədən azad edilən şəxs (şöbə müdiri) rəhbərlik edir. Şöbə müdiri şöbəyə həvalə olunmuş vəzifələrin yerinə yetirilməsi və hüquqların həyata keçirilməsi üçün şəxsən məsuliyyət daşıyır;

**5.2** Şöbənin digər vəzifəli şəxsləri “Dövlət qulluğu haqqında” Azərbaycan Respublikası Qanununa müvafiq olaraq Yerli İcra Hakimiyyəti başçısı tərəfindən vəzifəyə təyin və vəzifədən azad edilir.

**VI.Şöbə müdiri**

**6.1.** Şöbənin fəaliyyətini təşkil edir və ona rəhbərlik edir;

**6.2.** Tabeliyində olan vəzifəli şəxslər arasında iş bölgüsü aparır, onların fəaliyyətini əlaqələndirir, əmək, icra və xidmət intizamına riayət edilməsinə nəzarət edir;

**6.3.** Şöbəyə həvalə edilmiş vəzifələrin icrasını təmin etmək məqsədilə tərtib edilmiş iş planlarını və digər bu kimi sənədlərin təsdiq edilməsini təmin edir, habelə iş planında nəzərdə tutulmuş tədbirlərin icra edilməsinə nəzarət edir;

**6.4.** Şöbə üzrə Yerli İcra Hakimiyyətinin Şura iclasında müzakirə edilməli məsələləri müəyyən edir və bu barədə təkliflərini Yerli İcra Hakimiyyəti başçısına təqdim edir;

**6.5.** Şöbənin vəzifələrini yerinə yetirmək üçün digər struktur vahidləri və ya bölmələrindən zəruri məlumat və sənədləri alır;

**6.6.** Şöbənin vəzifəli şəxsləri barəsində həvəsləndirmə və intizam tənbehi tədbirləri görülməsi üçün Yerli İcra Hakimiyyəti başçısına təqdimatlar verir;

**6.7.** Şöbəyə daxil olan məktub, ərizə, şikayət və təkliflərin baxılmasını, onların vaxtında və düzgün cavablandırılmasını təşkil edir;

**6.8**. Şöbəni funksional fəaliyyətə uyğun olaraq digər rayon tədbirlərində təmsil edir;

**7.** Şöbənin işçiləri bu Əsasnamənin tələblərinin pozulmasına görə Azərbaycan Respublikasının qanunvericiliyinə müvafiq olaraq məsuliyyət daşıyırlar.